《道旁》
清代·钱宝琛

道旁僵卧马，撩乱飘风鬃。足下双烙字，官印依稀红。

借问来何双，乌戈及湟中。曾从征南军，百战立边功。

老病不见收，流落荒烟丛。当时列天厩，食料何繁丰。

朝辞长安陌，暮刷幽燕踪。至今一仰秣，犹能生长风。

作者简介：（1785—1859）江苏太仓人，字楚玉，一字伯瑜，晚号颐叟。嘉庆二十四年进士。道光间历任长芦盐运使，云南按察使，浙江布政使及湖南、江西、湖北等省巡抚。咸丰间奉命办理江苏团练事宜。有《存素堂全集》。